nahid-hub/BLUGE-bengali-wikipedia-section-title-prediction huggingface dataset:
সিন্ধু সভ্যতার বিস্তার ছিল বেলুচিস্তান থেকে সিন্ধু প্রদেশ পর্যন্ত প্রায় সমগ্র পাকিস্তান, আধুনিক ভারতের গুজরাত, রাজস্থান, হরিয়ানা ও পাঞ্জাব রাজ্য। উত্তরে এই সভ্যতা উচ্চ শতদ্রু অববাহিকার রুপার পর্যন্ত প্রসারিত ছিল। সিন্ধু সভ্যতার উদ্ভব মিশর ও পেরুর প্রাচীন সভ্যতার মতো উচ্চভূমি, মরুভূমি ও সমুদ্রবেষ্টিত উর্বর কৃষিজমিতে হয়েছিল। সাম্প্রতিক কালে পাকিস্তানের উত্তর-পশ্চিম সীমান্ত প্রদেশেও সিন্ধু সভ্যতার নিদর্শন আবিষ্কৃত হয়েছে। আফগানিস্তানেও সিন্ধু সভ্যতার কয়েকটি উপনিবেশের সন্ধান পাওয়া গেছে। এই সভ্যতার কয়েকটি বিচ্ছিন্ন উপনিবেশের সন্ধান পাওয়া গেছে তুর্কমেনিস্তান ও গুজরাতেও। পশ্চিম বেলুচিস্তানের সুকতাগান ডোর ও গুজরাতের লোথাল ছিল এই সভ্যতার উপকূলীয় বসতি অঞ্চল। উত্তর আফগানিস্তানের শোর্তুঘাইতে অক্সাস নদীর ধারে, উত্তর-পশ্চিম পাকিস্তানে গোমাল নদী উপত্যকায়, ভারতের জম্মুর কাছে বিপাশা নদীর তীরে মান্ডাতে এবং দিল্লি থেকে ২৮ কিলোমিটার দূরে হিন্দোন নদীর তীরে আলমগিরপুরেও সিন্ধু সভ্যতার নিদর্শন আবিষ্কৃত হয়েছে। সিন্ধু সভ্যতার প্রধান কেন্দ্রগুলি নদীতীরে আবিষ্কৃত হলেও, বালাকোটের মতো প্রাচীন সমুদ্র সৈকতেও কতকগুলি কেন্দ্র আবিষ্কৃত হয়েছে। যেমন, বালাকোট। আবার দ্বীপেও এই সভ্যতার প্রাচীন কেন্দ্র আবিষ্কৃত হয়েছে। উদাহরণস্বরূপ, ধোলাবীরার নাম করা যায়।

পাকিস্তানে হাকরা প্রণালী এবং ভারতের মরশুমি নদী ঘগ্গরের পরস্পর-প্রাবৃত প্রাচীন শুষ্ক নদীখাতের প্রমাণ পাওয়া যায়। সিন্ধু সভ্যতার অনেক কেন্দ্র ঘগ্গর-হাকরা নদী অববাহিকায় গড়ে উঠেছিল। এগুলির মধ্যে উল্লেখযোগ্য রুপার, রাখিগড়ি, সোথি, কালিবঙ্গান ও গনওয়ারিওয়ালা। জে. জি. স্যাফার ও ডি. এ. লিচেনস্টাইনের মতে, হরপ্পা সভ্যতা হল "ভারত-পাকিস্তান সীমান্তের ঘগ্গর-হাকরা উপত্যকার বাগোর, হাকরা ও কোটি ডিজ সম্প্রদায় বা ‘জাতিগোষ্ঠী’ সংমিশ্রণ।"

কোনো কোনো পুরাতাত্ত্বিকের মতে, ঘগ্গর-হাকরা নদী ও তার উপনদীগুলির শুষ্ক খাতগুলির ধারে এই সভ্যতার ৫০০টিরও বেশি কেন্দ্র আবিষ্কৃত হয়েছে; যেখানে সিন্ধু ও তার উপনদীগুলির তীরে আবিষ্কৃত হয়েছে মাত্র ১০০টির মতো কেন্দ্র। এই কারণে তাঁরা এই সভ্যতাকে "সিন্ধু ঘগ্গর-হাকরা সভ্যতা" বা "সিন্ধু-সরস্বতী সভ্যতা" বলার পক্ষপাতী। তবে অন্যান্য ঐতিহাসিকগণ এই মতকে রাজনৈতিক উদ্দেশ্যপ্রণোদিত মনে করেন। তাঁদের মতে, সিন্ধু সভ্যতার বসতি ও কৃষি অঞ্চল ঘগ্গর-হাকরা মরু অঞ্চলে গড়ে ওঠেনি; এগুলির অধিকাংশই সিন্ধু অববাহিকার উর্বর অংশে অবস্থিত। দ্বিতীয়ত, ঘগ্গর-হাকরা উপত্যকায় প্রাপ্ত নিদর্শনস্থলের সংখ্যাটি অতিরঞ্জিত। তাছাড়া ঘগ্গর-হাকরা নদীটি নিজেই সিন্ধুর একটি উপনদী ছিল। তাই সিন্ধু সভ্যতার এই নতুন নামকরণ অযৌক্তিক। "হরপ্পা সভ্যতা" নামটি বরং অধিকতর সুপ্রযোজ্য। কারণ অনেক পুরাতাত্ত্বিক এই সভ্যতার প্রথম আবিষ্কৃত কেন্দ্রটির নামে সভ্যতার নামকরণ করার পক্ষপাতী।

সঠিক অনুচ্ছেদ শিরোনাম কোনটি?
titleA. আদি হড়প্পা সভ্যতা
titleB. ভূগোল
titleC. কৃষি ও জীবিকা
titleD. নগর
উত্তর: titleB
ব্রিটিশ শাসনামলে ১৯১০ সালের ২৯ আগস্ট বোয়ালখালী থানা প্রতিষ্ঠিত হয়। ১৯৮৩ সালের ৩ জুলাই এ থানাকে উপজেলায় রূপান্তর করা হয়। এ উপজেলায় ১টি পৌরসভা ও ৯টি ইউনিয়ন রয়েছে। বর্তমানে বোয়ালখালী উপজেলার পশ্চিম গোমদণ্ডী ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলি থানার আওতাধীন। উপজেলার বাকি ৮টি ইউনিয়ন ও পৌরসভার প্রশাসনিক কার্যক্রম বোয়ালখালী থানার আওতাধীন।


সঠিক অনুচ্ছেদ শিরোনাম কোনটি?
titleA. নামকরণ ও ইতিহাস
titleB. প্রশাসনিক এলাকা
titleC. স্বাস্থ্য
titleD. দর্শনীয় স্থান
উত্তর: titleB
১৯৯৩ এর ১১ই ডিসেম্বর ইউনেস্কো হিমেজি দুর্গকে জাপানের অন্যতম বিশ্ব ঐতিহ্যবাহী স্থান হিসেবে ঘোষণা করে। দুর্গ চত্বরের অন্তর্গত পাঁচটি স্থাপত্যকীর্তিকে জাতীয় সম্পদের মর্যাদা দেওয়া হয়; যথা: , , , এবং । দুর্গের মধ্যবর্তী পরিখাবেষ্টিত অঞ্চল একটি ঘোষিত বিশেষ ঐতিহাসিক স্থান।

মাৎসুমোতো দুর্গ ও কুমামোতো দুর্গের সাথে হিমেজি দুর্গকে জাপানের তিনটি প্রধান দুর্গের অন্যতম হিসেবে গণ্য করা হয়। এটি জাপানের সর্বাধিক দর্শনার্থী আকর্ষণকারী দুর্গও বটে; প্রতি বছর ৮ লক্ষ ২০ হাজার মানুষ দুর্গটি দেখতে যান। ২০১০ এর এপ্রিল মাসে হিমেজি দুর্গের ভবনগুলির সার্বিক সংস্কার আরম্ভ হয়, এবং ২০১৫ এর ২৭শে মার্চ এই কর্মকাণ্ডের শেষে জনসাধারণের জন্য দুর্গটি পুনরায় উন্মুক্ত হয়।

সঠিক অনুচ্ছেদ শিরোনাম কোনটি?
titleA. গ্যালারি
titleB. নকশার খুঁটিনাটি
titleC. ঐতিহাসিক স্বীকৃতি
titleD. লোককথা ও কিংবদন্তি
উত্তর: titleC
ছবিটিতে ৬ টি গান ছিল, কথা লিখেছিলেন জাভেদ আখতার, সঙ্গীত পরিচালনা করেন যতীন-ললিত

১ মে কোঁই এয়সা গীত গায়ু অভিজিত, অলকা ০৫:১১ 
২ চুড়ি বাজে হ্যাঁয় কাহি উদিত নারায়ন, অলকা ০৫:০৫
৩ চান্দ তারে অভিজিত ০৪:৪৮
৪ সুনিয়ে তো অভিজিত ০৫:১২
৫ জাতা হ্যাঁয় টু কাহা অভিজিত ০৫:৩৫
৬ এক দিন আপ কুমার শানু, অলকা ০৪:৩০

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. সঙ্গীত
titleC. সাউন্ড ট্র্যাক
titleD. ফিল্মফেয়ার পুরস্কার
উত্তর: titleC
মেলাঘর দেখার জন্য অন্যতম সেরা সময়টি হল বিখ্যাত দুর্গা পূজা এর সময়, যখন রাস্তাগুলি প্রাণবন্ত হয় এবং পুরো গ্রামের লোকেরা আশেপাশে ছড়িয়ে ছিটিয়ে থাকা দেবী দুর্গা এর বহু মূর্তি দেখার জন্য গ্রামের কেন্দ্রে ভিড় করে। দুর্গাপূজা একটি বার্ষিক হিন্দু উত্সব যা হিন্দু দেবী দুর্গা উপাসনা উদযাপন করে। এটি মহালয়া, ষষ্ঠী, সপ্তমী, অষ্টমী, নবমী এবং বিজোয়া দশমী হিসাবে ছয় দিন হিসাবে পালিত হয়েছে।

সমস্ত রাজ্যে প্যান্ডেল পরিচালনায় মেলাঘর খুব একটা পিছিয়ে নেই।

সঠিক অনুচ্ছেদ শিরোনাম কোনটি?
titleA. টেলিযোগাযোগ
titleB. স্থানীয় ক্লাব এবং সংগঠন
titleC. নিকটবর্তী শহরগুলি
titleD. দুর্গাপূজা উত্সব
উত্তর: titleD
২০১৭ সালে, এশিয়ান কুস্তি চ্যাম্পিয়নশিপ শেষ হওয়ার পর, শীঘ্রই দিব্যাকে হতাশার মুখোমুখি হতে হয়েছিল কারণ তাকে কয়েক মাসের জন্য কুস্তি বন্ধ করতে হয়েছিল কারণ তার কিডনিতে একটি পাথর পাওয়া গিয়েছিল। ফলস্বরূপ, তিনি প্যারিসে অনুষ্ঠিত বিশ্ব কুস্তি চ্যাম্পিয়নশিপে অংশগ্রহণ করতে পারেননি। দিব্যা সুস্থ হওয়ার পর, তিনি ইন্দোরে অনুষ্ঠিত জাতীয় কুস্তি প্রতিযোগীতায় স্বর্ণ পদক লাভ করেন। কয়েকদিন পরে, তিনি অনুর্ধ -২৩ ওয়ার্ল্ড রেস্টলিং চ্যাম্পিয়নশিপে ব্রোঞ্জ পদক ম্যাচে লিথুনিয়ার ড্যানু ডমিকাটিত্টি কাছে হেরে যান। 

সঠিক অনুচ্ছেদ শিরোনাম কোনটি?
titleA. ২০১৮ কমনওয়েলথ গেমস, গোল্ড কোস্ট, অস্ট্রেলিয়া
titleB. কুস্তি থেকে বিরতি এবং ফিরে আসা
titleC. ২০১৮ এশিয়ান গেমস, জাকার্তা, পেলবঙ্গ, ইন্দোনেশিয়া
titleD. ২০১৭ এশিয়ান কুস্তি চ্যাম্পিয়নশিপ, নিউ দিল্লি, ভারত
উত্তর: titleB
প্রত্যেকটি সিপিইউ সংখ্যাবিষয়ক মানগুলোকে প্রকাশ করে বিশেষভাবে। উদাহরনসরূপ, প্রথম দিকের কিছু ডিজিটাল কম্পিউটার সংখ্যাকে দশমিক সংখ্যায় প্রকাশ করত অন্যগুলো লক্ষনীয়ভাবে টারনারি সংখ্যায় (৩ মূল) প্রকাশ করত। বর্তমানে প্রায় সব আধুনিক সিপিইউগুলো সংখ্যাকে বাইনারিতে প্রকাশ করে, প্রত্যেকটি ডিজিটের সাথে দুই-মানের বাস্তব পরিমাণ যেমন "উচ্চ" অথবা "নিম্ন" ভোল্টেজ থাকে।

সংখ্যার প্রকাশের সাথে সাথে পূর্নসংখ্যার আকার এবং যথার্থতা জড়িত। বাইনারির সিপিইউ ক্ষেত্রে এটি পরিমাপ করা হয় বিটের সংখ্যা দিয়ে যা সিপিইউ প্রক্রিয়া করতে পারে একটি ক্রিয়াতেই, যাকে সাধারনত ডাকা হয় "শব্দের আকার", "বিটের প্রশস্ততা", "পূর্নসংখ্যার শুদ্ধতা" অথবা "পূর্নসংখ্যার আকার" নামে। একটি সিপিইউ'র পূর্নসংখ্যার আকার নির্ধারন করে পূর্নসংখ্যার রেন্জের মানগুলোতে যার উপর এটি সরাসরি ক্রিয়াশীল থাকে। উদাহরন হিসেবে একটি ৮ বিটের সিপিইউ নিজের উদ্দেশ্য সাধনের জন্য সরাসরি পূর্নসংখ্যার পরিচালনা করতে পারে আট বিট দিয়ে এবং তা প্রকাশ করে। তাতে এর পৃথক পূর্ণসংখ্যার মানের রেঞ্জ থাকে ২৫৬ টি।

পূর্নসংখ্যার রেঞ্জ সিপিইউর স্মৃতির সরাসরি অবস্থান চেনার সংখ্যাকে প্রভাবিত করতে পারে। উদাহরনসরূপ, যদি একটি বাইনারি সিপিইউ ৩২ বিট ব্যবহার করে স্মৃতির অবস্থান চিহ্নিত করাকে প্রকাশ করে তখন তা সরাসরিই তা করতে পারে। বাস্তবায়নের পথে এই সীমাবদ্ধতা এবং আরো অনেক কারণে কিছু সিপিইউ এমন পদ্ধতি অবলম্বন করে যাতে বাড়তি স্মৃতির অবস্থান চেনা যায় যেমন ব্যাংক সুইচিং।

বড় আকারের শব্দ নিয়ে যেসব সিপিইউ তাদের বেশি সার্কিটের প্রয়োজন হয় ফলত, এগুলো বড় আকারের হয়, খরচ বেশি হয় এবং বেশি শক্তি খরচ করে, তাপও বেশি উৎপাদিত হয়। যার ফলে, ছোট ৪ বা ৮ বিটের মাইক্রোকন্ট্রোলারগুলো সাধারনত বর্তমানে প্রয়োগ করা হয় বেশি। তবুও ১৬, ৩২, ৬৪ এমনকি ১২৮ বিটেরও পাওয়া যায়। যখন উচ্চ কার্য সম্পাদনের প্রয়োজন হয় তখন এইসব সমস্যা সহজেই মেনে নেওয়া যায়।

এই উচ্চ ও নিম্ন বিটের সমস্যা কাটিয়ে উঠতে সিপিইউগুলো নকশা করা হয় ভিন্ন ভিন্ন বিটের প্রশস্ততায় যন্ত্রাংশের বিভিন্ন ভাগে। উদাহরনসরূপ, আইবিএম সিস্টেম/৩৭০ যে সিপিইউ ব্যবহার করত তা ছিল ৩২ বিটের কিন্তু এটি ১২৮ বিটের সুক্ষ শুদ্ধতা ব্যবাহার করত এর ফ্লোটিং পয়েন্টের অংশের ভিতরে যাতে করে অধিকতর নির্ভুলতা এবং রেন্জ সুবিধা ফ্লোটিং পয়েন্ট সংখ্যায় পাওয়া যায়। পরবর্তীতে অনেক সিপিইউ নকশায় একই ধরনের বিটের মিশ্রণ দেখা যায়। বিশেষত যখন প্রসেসরটি ব্যবহার করা হত সাধারণ উদ্দেশ্যে যেখানে পূর্নসংখ্যা ও ফ্লোটিং পয়েন্টের সক্ষমতার আবশ্যকিয় ভারসাম্য প্রয়োজন হত।

সঠিক অনুচ্ছেদ শিরোনাম কোনটি?
titleA. নির্দেশনার অর্থোদ্ধার
titleB. পূর্ণসংখ্যা রেন্জ
titleC. নিয়ন্ত্রণ অংশ
titleD. নির্বাহ
উত্তর: titleB
কিওরিসিটি পৃথিবীর বুকে মঙ্গলপৃষ্ঠের নতুন ছবি পাঠাচ্ছে। মঙ্গলের যে বিশাল গহ্বরে (গেল ক্রেটার) অবতরণ করেছিল কিউরিওসিটি, সেখানকার ছবি পাঠিয়েছে এই মহাকাশযান এবং তাতে ধরা পড়েছে উঁচু-নিচু পাহাড়, মরুভূমির মতো বিস্তৃত রুক্ষ প্রান্তর যা কিনা অনেকটা পৃথিবীর মরুভূমির মতোই মঙ্গলের এই মরুভূমি। নাসার গবেষণাগারে পাঠানো সেই ছবি দেখে বিস্মিত গবেষকরা। বিজ্ঞানীদের একাংশ ক্যালিফোর্নিয়ার মোজাভে মরুভূমির সঙ্গে মিল খুঁজে পেয়েছেন মঙ্গলের মরুভূমির। তবে মিল থাকলেও অমিলও রয়েছে। মঙ্গলের মরুভূমিতে সব সময় তেজস্ক্রিয় বিকিরণ ঘটে থাকে। বিশেষজ্ঞদের মতে, ওই এলাকা এক সময় আরও উত্তপ্ত ছিল। ঠিক কী কারণে এবং কী ভাবে আবহাওয়ার এই পরিবর্তন ঘটল তা নিয়ে গবেষণা চলছে।

সঠিক অনুচ্ছেদ শিরোনাম কোনটি?
titleA. যন্ত্রপাতি
titleB. মঙ্গলে মরুভূমি
titleC. মঙ্গলে স্রোতবাহিত নুড়ির সন্ধান
titleD. আকার
উত্তর: titleB
পাশাপাশি জামেয় খাতামুন নবীয়ীন (জে কেএন ইনস্টিটিউট) এর প্রতিষ্ঠাতা, অধ্যক্ষ ও পরিচালক, শাইখ মুফতি সাইফুল ইসলাম স্থানীয় ও আন্তর্জাতিকভাবে অন্যান্য অনেক বিভাগে দায়িত্ব গ্রহণ করেছেন। তিনি ‘আল মু’মিন ম্যাগাজিনের সম্পাদকও।
তিনি বর্তমানে তাওয়াক্কুলিয়া জামে মসজিদের সভাপতির পদে রয়েছেন। আল কাওথার ওয়েলফেয়ার ফাউন্ডেশনের চেয়ারম্যান। ইউকে শাখায় জমিয়তুল উলামা বাংলাদেশের সচিব। মজলিস তাহাফুজ-এ-খাতমে-নবুওয়াত (ব্র্যাডফোর্ড) এর ভাইস-চেয়ারপারসন এবং ওল্ডহ্যামের ইজহার-হকের ভাইস-চেয়ারপারসন। তিনি আল মু'মিন প্রাথমিক বিদ্যালয়, বালক ও বালিকা উভয়ের জন্য অলিভ মাধ্যমিক বিদ্যালয়ের ও ওল্ডহ্যামের আল-হুদা একাডেমির পৃষ্ঠপোষকও।আরো শায়খ মুফতী সাইফুল ইসলাম হলেন জামিয়া জাকারিয়ার প্রতিষ্ঠাতা ও পৃষ্ঠপোষক, সিলেটের বিশ্বনাথের জামিয়া আল-কাওথার দায়িত্বশীল।
সঠিক অনুচ্ছেদ শিরোনাম কোনটি?
titleA. পরিবার
titleB. দায়িত্ব
titleC. শিক্ষতা
titleD. শিক্ষা এবং পড়াশোনা
উত্তর: titleB
ফ্রস্টবাইটের সম্ভাব্য পরিণতি টিস্যুহানি এবং স্বয়ং অঙ্গহানি। এতে অনুভূতিহীনতা সহ স্নায়ুর স্থায়ী ক্ষতি ঘটতে পারে। টিস্যুর কোন অংশ টিকে থাকবে তা জানতে কয়েক সপ্তাহ সময় লাগতে পারে। রোগী যে তাপমাত্রায় অবস্থান করছিল তার চেয়ে ঠান্ডার সংস্পর্শে থাকার সময়কাল, দীর্ঘস্থায়ী আঘাতের পূর্বাভাস দেয়। পুনরোষ্ণকরণের প্রতি টিস্যুর প্রাথমিক প্রতিক্রিয়া এবং অন্যান্য উপাদানের উপর ভিত্তি করে তৈরি গ্রেড শ্রেণীকরণ ব্যবস্থা দীর্ঘস্থায়ী আরোগ্যলাভের মাত্রার পূর্বাভাস পাওয়ার জন্য তৈরি করা হয়েছে। 

সঠিক অনুচ্ছেদ শিরোনাম কোনটি?
titleA. লক্ষণ ও উপসর্গ
titleB. পূর্বাভাস
titleC. আক্রান্ত হওয়ার পদ্ধতি
titleD. পুনরোষ্ণকরণ
উত্তর: titleB
কাজুহিরো ওয়াতানাবে বাংলা থেকে সরাসরি জাপানি ভাষায় বঙ্গবন্ধুর "অসমাপ্ত আত্মজীবনী"টি অনুবাদ করেছেন। ৬০০ পৃষ্ঠার এ সংস্করণটি প্রকাশ করেছে জাপানের শীর্ষস্থানীয় প্রকাশনা সংস্থা "আশাহি শোতেন"। ২রা আগস্ট ২০১৫ তারিখে প্রধানমন্ত্রীর কার্যালয়ে শেখ হাসিনার সাথে সৌজন্য সাক্ষাৎকালে "অসমাপ্ত আত্মজীবনী"র জাপানি অনুবাদের একটি কপি তাকে উপহার দেন। জাপানের রাষ্ট্রীয় সম্প্রচারমাধ্যম এনএইচকে’র বাংলা বিভাগের প্রধান অনুষ্ঠান পরিচালক একই সঙ্গে আশাহি শোতেনের প্রেসিডেন্ট এবং অনন্য বাংলাপ্রেমী এই অনুবাদক ইতোপূর্বে তাকেশি হায়াকাওয়ার "আমার বাংলাদেশ" ও তাদামাসা হুকিউরার "রক্ত ও কাদা ১৯৭১" বই দুটি বাংলায় অনুবাদ করেছিলেন, তবে বাংলা থেকে জাপানি ভাষায় এটিই তাঁর প্রথম পূর্ণাঙ্গ অনুবাদ। উল্লেখ্য যে, জাপানে মোড়ক উন্মোচন করে নতুন বইয়ের প্রকাশনা উৎসবের প্রচলন নেই। শুধু নামী লেখকদের বেলায় নতুন বই বাজারে আসার প্রথম কয়েকটি দিন পাঠকদের জন্য নাম স্বাক্ষরের বিশেষ আয়োজন করা হয় এবং অন্যান্য দেশের মতই সংবাদমাধ্যমে নতুন বইয়ের বিজ্ঞপ্তি প্রকাশের পাশাপাশি সেই সব বইয়ের কিছু কপি পর্যালোচনার জন্য জমা দেওয়া হয়। সেই দিক থেকে বাংলাদেশের প্রধানমন্ত্রী শেখ হাসিনার কাছে "অসমাপ্ত আত্মজীবনী"র অনুবাদ কপির আনুষ্ঠানিকভাবে হস্তান্তর জাপানি প্রকাশনা সংস্কৃতিতে ব্যতিক্রমই বটে।

সঠিক অনুচ্ছেদ শিরোনাম কোনটি?
titleA. রুশ অনুবাদ
titleB. জাপানি অনুবাদ
titleC. ইংরেজি অনুবাদ
titleD. উর্দু অনুবাদ
উত্তর: titleB
৩৩১ খ্রিস্টপূর্বাব্দে মিশর ত্যাগ করে আলেকজান্ডার পূর্বে মেসোপটেমিয়া অভিমুখে যাত্রা করে গাউগামেলার যুদ্ধে তৃতীয় দারিয়ুসকে পরাজিত করেন। যুদ্ধক্ষেত্র থেকে দারিয়ুস আবার পলায়ন করলে আলেকজান্ডার তাকে আরবেলা পর্যন্ত ধাওয়া করেন। গাউগামেলার যুদ্ধ উভয় প্রতিপক্ষের মধ্যে অন্তিম যুদ্ধ ছিল। তৃতীয় দারিয়ুস হাইগমতান পাহাড়ে আশ্রয় নিলে আলেকজান্ডার ব্যাবিলন অধিকার করেন।

সঠিক অনুচ্ছেদ শিরোনাম কোনটি?
titleA. ব্যাবিলন
titleB. সিংহাসনলাভ
titleC. শক্তিসঞ্চয়
titleD. পারস্য
উত্তর: titleA
১৯৯০ সাল থেকে বাউসা হারুন অর রসিদ শাহ দ্বিমুখী উচ্চ বিদ্যালয়ে প্রতিবছর যারা মেধাতালিকায় প্রথম দশটি স্থান অর্জন করত তাদের বই উপহার দিতেন পলান সরকার। এরপর অন্যান্য শিক্ষার্থীরাও তার কাছে বইয়ের আবদার করলে তিনি সিদ্ধান্ত নেন যে তিনি তাদেরও বই দিবেন তবে তা ফেরত দিতে হবে। এরপর গ্রামের মানুষও তার কাছে বই চাইতে শুরু করে। এভাবেই শুরু হয় বই পড়া আন্দোলনের ভিত। ১৯৯২ সালে ডায়াবেটিসে আক্রান্ত হওয়ায় পলান সরকারকে হাঁটার অভ্যাস করতে হয়। তখনই তার মাথায় এক অভিনব চিন্তা আসে।

তিনি স্কুলকেন্দ্রিক বই বিতরণের প্রথা ভেঙে বাড়ি বাড়ি বই পৌঁছে দেয়া এবং ফেরত নেয়ার সিদ্ধান্ত নেন। কোন বিয়ের অনুষ্ঠানে অন্যান্য জিনিসের পাশাপাশি তিনি বইও উপহার দেন। এছাড়া যারা তার চালকলে দেনা পরিশোধ করে তাদেরও তিনি বই উপহার দেন। ২০০৯ সালে রাজশাহী জেলা পরিষদ তার বাড়ির আঙিনায় একটি পাঠাগার প্রতিষ্ঠা করে।

সঠিক অনুচ্ছেদ শিরোনাম কোনটি?
titleA. সম্মাননা
titleB. কর্মজীবন
titleC. মৃত্যু
titleD. বই বিতরণ
উত্তর: titleD
"গেম অব থ্রোনস"-এর প্রথম পাঁচ মৌসুমের পোশাক পরিকল্পনাকারী ছিলেন মিশেল ক্ল্যাপটন। পরে এপ্রিল ফেরি তার স্থলাভিষিক্ত হন। ক্ল্যাপটন সপ্তম মৌসুমে পুনরায় পোশাক পরিকল্পনাকারী হিসেবে ফিরে আসেন।

এই ধারাবাহিকে ব্যবহৃত পোশাকগুলো বিভিন্ন উৎস থেকে অনুপ্রাণিত, যেমন জাপানি ও পার্সি বর্ম। ডথরাকিদের পোশাকগুলো বেদুইনদের পোশাকের মত দেখতে এবং ওয়াইল্ডলিংরা ইনুইতদের মত পশুর চামড়া পড়ে। ওয়াইল্ডলিংদের হাড়ের বর্মগুলো আসল হাড়ের ছাঁচে নির্মিত এবং স্ট্রিং ও রবারের নির্যাসের মত তারযুক্ত। যদিও ওয়াইল্ডলিং ও নাইট্‌স ওয়াচের অতিরিক্ত শিল্পীদের টুপি (হ্যাট) পড়তে দেখা গেছে, মূল অভিনয়শিল্পীরা তা পড়েননি। বিয়োর্কের আলেকজান্ডার ম্যাকুইনের উচ্চ-গলার পোশাকগুলো থেকে মার্জারি টাইরেলের গলাওয়ালা পোশাকগুলো অনুপ্রাণিত এবং যৌনকর্মীদের পোশাকগুলো সহজে খোলা যায় এমনভাবে নকশা করা হয়েছে। সকল পোশাকই দুই সপ্তাহ পড়ার পর ব্যবহৃত হয়েছে, যেন তা উচ্চ-ডেফিনিশন টেলিভিশনে অকৃত্তিম দেখায়।

অভিনেত্রীদের জন্য প্রায় দুই ডজন পরচুলা ব্যবহার করা হয়েছে। মানুষের চুল দিয়ে তৈরি ও প্রায় দুই ফুট পর্যন্ত লম্বা প্রতিটি পরচুলাগুলোতে ব্যয় হয় ৭,০০০ মার্কিন ডলার এবং তা আসল ধৌত করা ও সজ্জিত করা হয়। এই পরচুলাগুলো ব্যবহারও সময় সাপেক্ষ ছিল; এমিলিয়া ক্লার্কের প্লাটিনাম-ব্লন্ডি পরচুলা ও বিনুনিযুক্ত ব্রুনেত্তে চুল সাজাতে দুই ঘণ্টা সময় লাগত। অন্য অভিনয়শিল্পীদের মধ্যে জ্যাক গ্লিসন ও সোফি টার্নারকে প্রায়ই চুলে রং করাতে হত। ড্যানেরিস ও তার ডথরাকি দলের চরিত্রগুলোর পরচুলা ও পোশাকগুলো এমনভাবে প্রক্রিয়াজাত করা হত যেন মনে হয় সেগুলো সপ্তাহ যাবত ধোয়া হয়নি।

সঠিক অনুচ্ছেদ শিরোনাম কোনটি?
titleA. নির্মাণ
titleB. পোশাক-পরিচ্ছদ
titleC. ভাষা
titleD. লেখনী
উত্তর: titleB
১৯০৯-১০ মৌসুমে দক্ষিণ আফ্রিকার বিপক্ষে অনুষ্ঠিত প্রথম টেস্টে অভিষেক ঘটে হার্বার্ট স্ট্রাডউইকের। ১ জানুয়ারি, ১৯১০ তারিখে টেস্ট ক্রিকেটে অভিষেক ঘটে তার। ১৯১১ সালে কেন্টের প্রথিতযশা ফ্রেড হুইশের দক্ষতার কাছে তার সাফল্য ম্লান হয়ে যায়। তাস্বত্ত্বেও স্ট্রাডউইক প্রথম পছন্দের উইকেট-রক্ষক হিসেবে অস্ট্রেলিয়া সফরে যান। ফ্রাঙ্ক ফস্টার ও সিডনি বার্নসের বোলিং দক্ষভাবে মোকাবেলায় অংশগ্রহণ করেন।

প্রথম বিশ্বযুদ্ধের পর কাউন্টি ক্রিকেট চালু হলে স্ট্রাডউইক নিজেকে মেলে ধরেন যা ১৯২৭ সালে তার অবসরগ্রহণকালীন পর্যন্ত ইংল্যান্ড দলে অব্যাহত ছিল। তবে এর মাঝে ১৯২১ সালে আর্মস্ট্রংয়ের নেতৃত্বাধীন অস্ট্রেলিয়া দলের বিপক্ষে বিপর্যয়কর ফলাফলের পর সাময়িকভাবে মাঠের বাইরে অবস্থান করেছিলেন।

১৯১৪ সালে দক্ষিণ আফ্রিকার ম্যাটিং উইকেটে সিডনি বার্নসের বিধ্বংসী বোলিং মোকাবেলা করে খ্যাতি অর্জন করেন। এ সময় বার্নসের বলগুলো বাউন্স ও বাঁক খাওয়া ছিল। পরের মৌসুমে স্ট্রাডউইকের দক্ষতার কারণে সারে দলের কাউন্টি চ্যাম্পিয়নশীপের শিরোপা লাভে একবারই গুরুত্বপূর্ণ ভূমিকা পালন করে।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. অবসর
titleC. প্রারম্ভিক জীবন
titleD. অর্জনসমূহ
উত্তর: titleA
আমাল আমালুদ্দিন বোইরুতের লেবাননে জন্মগ্রহণ করেন।তার নামের প্রথমাংশ আরবি আমাল থেকে নেওয়া হয়েছে যার অর্থ "আশা"। লেবাননের গৃহযুদ্ধের সময় যখন তার বয়স মাত্র দুই বছর তখন তার পরিবার লেবানন ত্যাগ করে এবং বাকিমহামসায়ারের জেরাডস ক্রসে স্থায়ি হয়। বাকলাইনের(কউফ জেলার একটি গ্রাম) লেবানিজ ড্রুজ পরিবার থেকে আগত তার বাবা রামজি আমাল উদ্দিনের এমেরিকান ইউনিভার্সিটি অব বোইরুতের এমবিএ ডিগ্রি ছিল এবং তিনি কমেট ট্রাভেল এজেন্সির মালিক ছিলেন।তিনি ১৯৯১ সালে লেবাননে ফিরে যান। উত্তর লেবাননের ত্রিপলির মুসলিম সুন্নি পরিবার থেকে আসা তার মা বারিয়া মিনকাস প্যান-আরব পত্রিকা আল-হায়াৎ এর বিদেশি সম্পাদক ছিলেন এবং তারকা অতিথি বুকিং,প্রচারনামূলক ফটোগ্রাফিও অনুষ্ঠানের প্রচারে বিশেষজ্ঞ একটা বড় কোম্পানির অংশ পাবলিক রিলেশন কোম্পানি ইন্টারন্যাশনাল কমুনিকেশন এক্সপার্ট এর প্রতিষ্ঠাতা ছিলেন।
ক্লুনির মা বারিয়া আলামুদ্দিন একজন সুপরিচিত রাজনৌতিক সাংবাদিক। তিনি বলেন," আমাল কে গর্ভে ধারন ছিল একটা কঠিন বিষয়,যেহেতু তার প্ল্যাসেন্টা প্রাইভিয়ার সুমস্যা ছিল এবং তিনি দু'মাস হাসপাতালে কাটিয়েছিলেন।এক পর্যায়ে আমাকে বলা হয়েছিল আমি যেন বাচ্চাটা না রাখি।আমি বলেছিলাম না।আমি তার চেহারা এবং সে দেখতে কেমন হতে যাচ্ছে তা নিয়ে স্বপ্ন দেখতে লাগলাম। অবশেষে আমি তাকে ঠিক যেভাবে দেখেছিলাম সেভাবেই জন্ম নিল।তার জন্ম হল লেবাননের গৃহযুদ্ধের মধ্যে স্থবিরতার কালে,সুতরাং তার বাবা তার নাম রাখলেন আমাল-যা আশার আরবী।
ক্লুনির তিন ভাইবোন আছে -একবোন তালা এবং তার বাবার প্রথম বিয়ে থেকে তার দুই সৎ ভাই সামের ও জিয়াদ।

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. ব্যক্তি জীবন
titleC. প্রথম জীবন ও পরিবার
titleD. তথ্যসূত্র
উত্তর: titleC
বদনাগরা নগর ব্রাহ্মণ পরিবার বংশোদ্ভূত বোম্বেতে জন্মগ্রহণকারী ও ভারতের পক্ষে ৪৪ টেস্টে অংশগ্রহণকারী বিনু মানকড়ের জ্যেষ্ঠ পুত্র হিসেবে অশোক মানকড়ের জন্ম। তার ভ্রাতৃদ্বয় - রাহুল মানকড় ও অতুল মানকড় প্রথম-শ্রেণীর ক্রিকেট খেলায় অংশ নিয়েছিলেন। কিশোর অবস্থাতেই হারিস শীল্ড প্রতিযোগিতায় বড় ধরনের রান সংগ্রহ করেছিলেন তিনি। আন্তঃবিদ্যালয় প্রতিযোগিতায় ৩৪৮, ৩২৫ ও ২৫৮ রানের ইনিংস খেলার পর বোম্বে ও পশ্চিম অঞ্চল ক্রিকেট দলের পক্ষে অনূর্ধ্ব-১৯ প্রতিযোগিতায় প্রতিনিধিত্ব করেন।

মহাবিদ্যালয়ে ভর্তি হবার প্রথম বছরেই রোহিতন বাড়িয়া ট্রফি প্রতিযোগিতায় বোম্বে বিশ্ববিদ্যালয় দলের পক্ষে খেলেন। নাগপুরে বিশ্ববিদ্যালয়ের বিপক্ষে ৬২, কর্ণাটকের বিপক্ষে ১৩১ ও তামিলনাড়ু দলের বিপক্ষে চূড়ান্ত খেলায় ১৫২ রান তুলেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. শৈশবকাল
titleC. ব্যক্তিগত জীবন
titleD. অস্ট্রেলিয়ার মুখোমুখি
উত্তর: titleB
সমগ্র খেলোয়াড়ী জীবনে ৩৭ টেস্ট ও ১৬৬টি একদিনের আন্তর্জাতিকে অংশগ্রহণ করেছেন তিনি। এছাড়াও, ২০০৩ সালে পাকিস্তান ক্রিকেট দলের অধিনায়কের দায়িত্বে ছিলেন তিনি।

১৯৯২ সালের ক্রিকেট বিশ্বকাপের পর থেকে পাকিস্তান দলের পক্ষ খেলতে শুরু করেন। ৬ আগস্ট, ১৯৯২ তারিখে ইংল্যান্ডের বিপক্ষে টেস্ট অভিষেক ঘটে রশীদ লতিফের। প্রথম খেলাতেই ৫০ রানের ইনিংস খেলে দল নির্বাচকমণ্ডলীকে সন্তুষ্ট করতে সমর্থ হন। তবে, আরেক পাকিস্তানী উইকেট-রক্ষক মঈন খানের কারণে তার খেলোয়াড়ী জীবনে বেশ বিঘ্নের সৃষ্টি হয়।

খেলোয়াড়ী জীবনে তাকে অপর উইকেট-রক্ষক মঈন খানের সাথে সর্বদাই প্রতিযোগিতায় টিকে থাকার লড়াইয়ে অবতীর্ণ হতে হয়েছে। উইকেট-রক্ষণের দায়িত্ব পালন শেষে ব্যাট হাতে নিয়েও স্বীয় দক্ষতা প্রদর্শনে এগিয়ে এসেছেন তিনি। টেস্টে ব্যাটিং গড়ে মঈন খানের সাথে সমানে-সমান হলেও ওডিআই গড়ে বেশ পিছিয়েছিলেন তিনি। প্রতি টেস্টে যেখানে মঈন খান ২.১৪ গড়ে ডিসমিসাল ঘটিয়েছেন, সেখানে তার গড় ছিল ৩.৫১। ঐ সময় কিভাবে মঈন খান ৬৯ টেস্টে অংশ নিতে পেরেছিলেন তা প্রশ্নবিদ্ধ হয়ে রয়েছে। তবে, সর্বকালের পাকিস্তানের একাদশে তিনি উইকেট-রক্ষক হিসেবে অন্তর্ভূক্ত ছিলেন। ১৯৯৬ সালে কয়েকজন খেলোয়াড় ও দলীয় কর্তৃপক্ষের সাথে বিবাদের প্রেক্ষিতে অবসরের কথা ঘোষণা করেন। এরপর অবশ্য পাকিস্তান দলে পুণরায় ফিরে আসেন ও ১৯৯৮ সালে জাতীয় দলকে নেতৃত্ব দিয়েছিলেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. বিতর্ক
titleC. ঘরোয়া ক্রিকেট
titleD. অবসর
উত্তর: titleA
লোগান আলেকজান্ডার পলের জন্ম এপ্রিল ১,১৯৯৫ সালে আমেরিকার ওহাইয়ো শহরে। তার পিতা-মাতা, গ্রেগরি এ্যালেন পল এবং পামেলা এ্যান পল। তিনি ওহাইয়ো শহরে তার ছোট ভাই , জেইকের সাথেই বেড়ে ওঠেন, পল প্রথমে তার ইউটিউব চ্যানেল "য্যুশ" এর জন্য ইন্টারনেট ভিডিও তৈরী করতে শুরু করেন, তখন তার বয়স ছিল মাএ ১০ বছর। 
পল ওহাইয়োর ওয়েস্টলেক হাই স্কুলে ভর্তি হন, যেখানে স্ব-বর্ণিত "অ্যাড্রেনালাইন জাঙ্কি" যা একটিপ্লেইন ডিলার ছিল, অল-ষ্টার লাইনবেকার হন ৬২ সোলার, ১,৪০০ ইয়ার্ড এবং ১৮ টি টাচসাইডের দৌড়ানোর পর। তিনি রাজ্য কুলিং টুর্নামেন্টে পঞ্চম স্থান লাভ করেন। 
যখন তিনি কলেজে যাওয়ার যোগ্যতা অর্জন করেন, তখন তার ইউটিউব চ্যানেলে পরিমিত মাত্রার অনুসরণকারী অর্জন করে। তিনি ওহাইয়ো বিশ্ববিদ্যালয়ে ভর্তি হন, ২০১৪ সালের পূর্বে যখন তিনি বিশ্ববিদ্যালয়ে পড়া বন্ধ করে দিয়ে লস অ্যাঞ্জেলেস,নিজেকে একজন নিজেকে একজন সামাজিক যোগাযোগ মাধ্যম বিনোদনকারী হিসেবে আত্বপ্রকাশ করার সিদ্ধান্ত গ্রহণ করেন, এবং অন্য ভাইন স্টারদের সাথে লস অ্যাঞ্জেলেসের একটি কম্পেক্স এপার্টমেন্টে চলে আসেন। ল.
সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. সামাজিক যোগাযোগ মাধ্যমে ভিডিও
titleC. ক্যারিয়ার
titleD. প্রাথমিক জীবন
উত্তর: titleD
হাওড়া জেলা দুটি মহকুমায় বিভক্ত। এগুলি হল: 

হাওড়া সদর মহকুমা গঠিত হয়েছে হাওড়া পৌরসংস্থা, বালি পুরসভা এবং বালি-জগাছা, ডোমজুর, পাঁচলা, সাঁকরাইল ও জগৎবল্লভপুর ব্লক নিয়ে। উলুবেড়িয়া মহকুমা গঠিত হয়েছে উলুবেড়িয়া পুরসভা এবং উলুবেড়িয়া-১, উলুবেড়িয়া-২, আমতা-১, আমতা-২, উদয়নারায়ণপুর, বাগনান-১, বাগনান-২, শ্যামপুর-১ ও শ্যামপুর-২ ব্লক নিয়ে।

সমগ্র হাওড়া জেলায় মোট একটি পৌরসংস্থা, দুটি পুরসভা, ১১টি থানা ও ৫০টি সেন্সাস টাউন রয়েছে। হাওড়ার গ্রামীণ এলাকা মোট ১৪টি পঞ্চায়েত সমিতি, ১৫৭টি গ্রাম পঞ্চায়েত ও ২২৪৫টি গ্রাম সংসদে বিভক্ত। এর মধ্যে হাওড়া সদর মহকুমায় রয়েছে একটি পৌরসংস্থা, একটি পুরসভা, ৫টি পঞ্চায়েত সমিতি, ৬৭টি গ্রাম পঞ্চায়েত ও ৯৮৫টি গ্রাম সংসদ; এবং উলুবেড়িয়া মহকুমায় রয়েছে একটি পুরসভা, ৯টি পঞ্চায়েত সমিতি, ৯০টি গ্রাম পঞ্চায়েত, ১২৬০টি গ্রাম সংসদ। হাওড়া সদর মহকুমায় ১৬৭টি মৌজা ও ১৬৫টি গ্রাম রয়েছে; অন্যদিকে উলুবেড়িয়া মহকুমায় রয়েছে ৫৬৭টি মৌজা ও ৫৬২টি গ্রাম।

সঠিক অনুচ্ছেদ শিরোনাম কোনটি?
titleA. কৃষি
titleB. প্রশাসনিক বিভাগ
titleC. গড়চুমুক
titleD. নদনদী
উত্তর: titleB
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩২ নং চন্দ্রকোণা (এসসি) বিধানসভা কেন্দ্রটি চন্দ্রকোণা পৌরসভা, চন্দ্রকোণা-১ এবং চন্দ্রকোণা-২ সমষ্টি উন্নয়ন ব্লক এবং রামজীবনপুর পৌরসভা, ক্ষীরপাই পৌরসভা এবং নীজ নারাজল গ্রাম পঞ্চায়েত দাসপুর-১ সমষ্টি উন্নয়ন ব্লক এর অন্তর্গত। 

চন্দ্রকোনা (এসসি) বিধানসভা কেন্দ্রটি ২৯ নং আরামবাগ (এসসি) লোকসভা কেন্দ্র এর অন্তর্গত। 

সঠিক অনুচ্ছেদ শিরোনাম কোনটি?
titleA. এলাকা
titleB. ১৯৭৭-২০০৬
titleC. ১৯৬২-১৯৭২
titleD. নির্বাচনী ফলাফল
উত্তর: titleA
খেলোয়াড়ী জীবন শেষে ক্যান্টারবারি যুব ইনডোর ক্রিকেট দলে কোচিংয়ের সাথে সম্পৃক্ত হন। অন্যতম আন্তর্জাতিক ক্রিকেটার হিসেবে জিম্বাবুয়ে চলে যান ও জিম্বাবুয়ের ক্রিকেটের উন্নয়নে কাজ করেন। ২০১২-১৩ মৌসুমে অকল্যান্ডের পাপাটোটো ক্রিকেট ক্লাবে খেলোয়াড়/কোচ হিসেবে অংশ নেন।

নেপাল জাতীয় ক্রিকেট দলের ব্যাটিং কোচের দায়িত্ব পালন সংক্রান্ত বিষয়ে নেপাল ক্রিকেট অ্যাসোসিয়েশনের সাথে আলোচনা করলেও পরবর্তীতে ব্ল্যাক ক্যাপস নামে পরিচিত নিউজিল্যান্ড দলের ব্যাটিং কোচ নিযুক্ত হন।

২০১৩-১৪ মৌসুমে ক্রাইস্টচার্চের সিডেনহাম ক্রিকেট ক্লাবে যোগদান করেন। ঐ মৌসুমেই তিনি ক্লাবের বর্ষসেরা ক্রিকেটার হিসেবে মনোনীত হন। ২০১৪-১৫ মৌসুমের শুরুতে প্রিমিয়ার দলের খেলোয়াড়/কোচ মনোনীত হন।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. অবসর পরবর্তীকাল
titleC. আন্তর্জাতিক ক্রিকেট
titleD. ব্যক্তিগত জীবন
উত্তর: titleB
নভেম্বর ২০১২ তে কোরা শীর্ষ লেখক প্রোগ্রামটি এমন ব্যক্তিদের চিনতে একটি উপায় হিসাবে পরিচয় করিয়েছে যারা সাইটটিতে বিশেষ করে মূল্যবান কিছু  অবদান রেখেছে এবং তাদেরকে চালিয়ে যেতে উৎসাহিত করেছে। প্রতি বছর প্রায় ১৫০ লেখক মাসিক অনন্য দর্শকদের প্রতি বছর নির্বাচিত হয়। এই তরুণ এবং অভিজ্ঞ লেখক উভয় অনুপ্রাণিত হয়। শীর্ষ লেখক মাঝে মাঝে ইভেন্টে আমন্ত্রিত হন এবং ব্র্যান্ডেড পোশাক আইটেম এবং বইয়ের মতো বিভিন্ন উপহার পান। কোম্পানি বিশ্বাস করে যে মূল ব্যবহারকারীদের একটি গোষ্ঠী চাষ করে যারা বিশেষ করে সাইটে বিনিয়োগ করে, প্রোগ্রামটি প্রবৃদ্ধি বিপণনের প্রতিক্রিয়া লুপ তৈরি করে। 

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রক্রিয়া
titleC. শীর্ষ লেখক প্রোগ্রাম
titleD. অভ্যর্থনা
উত্তর: titleC
পাঞ্জাবের কাপুরথালা এলাকায় জন্মগ্রহণ করলেও শৈশবকাল অতিবাহিত করেন লাহোরে। লাহোর থেকে চলে আসার পূর্বে আলীগড় মুসলিম বিশ্ববিদ্যালয়ের পক্ষে খেলেন। ১৯৩৩ সালে সফরকারী ইংল্যান্ড দলের বিপক্ষে দক্ষিণ বোম্বের বোম্বে জিমখানা মাঠে তার অভিষেক ঘটে। বোম্বে চতুর্দলীয় প্রতিযোগিতায় হিন্দু দলের পক্ষে খেলেন। চৌকষ ব্যাটসম্যান অমরনাথ বোলিংয়েও কিছুটা সফলতা পেয়েছিলেন। একমাত্র বোলার হিসেবে ডোনাল্ড ব্র্যাডম্যানের হিট উইকেট লাভ করেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. সম্মাননা
titleC. বিতর্কিত ভূমিকা
titleD. প্রারম্ভিক জীবন
উত্তর: titleD